 Onnoghen: Ilé ẹjọ kòtẹmilọrùn ní ẹjọ náà kò lẹsẹ ńlẹ Walter Onnoghen pè ẹjọ yìí láti tako aṣẹ idaniduro ranpẹ ti ile ẹjọ CCT pa láti yọọ ni iṣẹ. Gẹgẹ bi idajọ ti ijoko ẹlẹnimẹta ti Adajọ Stephen Adah ṣe adari rẹ pa, ile ẹjọ kòtẹmilọrùn ni aṣẹ idaniduro ranpẹ ti ile ẹjọ to n gbọ ẹsun iwa ibajẹ ati aṣemaṣe awọn to di ipo ilu mu, CCT pa, lodi si ẹtọ Onnoghen labẹ ofin. Adajọ Stephen Adah nigbati o n ka idajọ naa mẹnu ba pe ko yẹ ki igbẹjọ naa waye pẹlu ifunrasi ati ọna aitọ ti awọn olupẹjọ fi gba aṣẹ idaniduro ranpẹ. Sibẹsibẹ, o da ẹjọ naa nu nitori ile ẹjọ CCT ti pari igbẹjọ naa eyi to gbe idalẹbi fun adájọ àgbà Naijiria tẹlẹrí naa. Aarẹ Muhammadu Buhari pẹlu aṣẹ idaniduro ranpẹ yọ Onnoghen kuro niṣẹ ni Ọjọ Kẹtalelogun, Ọdun 2019. Ǹjẹ o mọ Yoruba daju? Fi ààmì sórí Bobajiroro : Ilé ẹjọ kòtẹmilọrùn ti ìlú Abuja ti da ẹjọ kòtẹmilọrùn tí adájọ àgbà Naijiria tẹlẹrí, Walter Onnoghen pè láti tako aṣẹ idaniduro ranpẹ ti ile ẹjọ to n gbọ ẹsun iwa ibajẹ ati aṣemaṣe awọn to di ipo ilu mu, CCT pa to yọọ niṣẹ ni Ọjọ Kẹtalelogun, Ọdun 2019 saaju igbẹjọ rẹ. 